## Határozati javaslat-tervezet

Füzesgyarmat Város Önkormányzat Képviselő-testületének

.../2021. (...) Kt. számú határozata

Füzesgyarmat Város Településszerkezeti Tervének megállapításáról

Füzesgyarmat Város Önkormányzat Képviselő-testülete az épített környezet alakításáról és védelméről szóló 1997. évi LXXVIII törvény 9/B.§ (2) bekezdés a) pontja alapján Füzesgyarmat Város Településszerkezeti Tervét jelen határozat 1-6. melléklete szerint állapítja meg.

A Településszerkezeti Terv

a) 1. melléklete a településszerkezeti terv leírása,

b) 2. melléklete a változással érintett területek,

c) 3. melléklete a település területi mérlege,

d) 4. melléklete a területrendezési tervvel való összhang igazolása,

e) 5. melléklete a biológiai aktivitásérték számítás eredménye,

f) 6. melléklete az M=1 : 15000 méretarányú településszerkezeti tervlap.

A Képviselő-testület felkéri a polgármestert, hogy a településszerkezeti terv elfogadásáról a lakosságot tájékoztassa, az elfogadott településrendezési eszközt küldje meg az állami főépítésznek és az eljárásban résztvevő államigazgatási szerveknek.

A Településszerkezeti Terv hatályba lépésével egyidejűleg hatályát veszti Füzesgyarmat Város Önkormányzat Képviselő-testületének 33/2001. (III.20.) ÖH. sz. határozatával elfogadott Településszerkezeti terve és annak fedvénytervei.

Határidő: Folyamatos

Felelős: ………………………………….. polgármester