# …/2021. (…) HATÁROZAT 4. MELLÉKLETE: TERÜLETRENDEZÉSI TERVVEL VALÓ ÖSSZHANG IGAZOLÁSA

Füzesgyarmat város területén a Békés megye területrendezési tervének szerkezeti terve erdőgazdálkodási-, mezőgazdasági-, vízgazdálkodási-, sajátos területfelhasználású- és települési térséget jelöl.

|  |  |  |  |  |  |  |
| --- | --- | --- | --- | --- | --- | --- |
| Térségi területfelhasználás megnevezése | Megyei Területrendezési Terv (ha) | Megyei TrT előírt minimális megfelelés (%) | TrT előírt minimális megfelelés csak a térségi területfelhasználást tekintve (ha) | Egyéb kritérium | TrT előírt minimális megfelelés az egyéb kritériummal (ha) | Településszerkezeti terv által rögzített területfelhasználás (ha) |
| Erdőgazdálkodási térség (MTrT 2020) | 3909,38 | - | - | Települési térség és korábbi beépítésre szánt területekkel csökkentett területen az  Erdők övezete által érintett területen 95% (OTrT 2018. 11.§) | Erdők övezete: 1259,361 ha, ebből nem települési térség és nem korábbi beépítésre szánt terület: 1248,559 ha.  1248,559\*0,95=  1186,131  E területen belül 1239,891 ha erdőterület került kijelölésre. | 1277,38 |
| Erdőgazdálkodási térség (OTrT 2018) | 3914,091 | - | - |
| Mezőgazdasági térség (MTrT 2020) | 7890,83 | 75% | 5918,123 | - | 6949,509 | 9934,08 |
| Mezőgazdasági térség (OTrT 2018) | 8092,71 | 75% | 6069,533 | - | 7334,411 |
| Vízgazdálkodási térség (MTrT 2020) | 161,97 | egyeztetve kell pontosítani | - | Beépítésre szántakkal csökkentve: 157,631 | 141,959 | Összesen: 454,45 |
| Vízgazdálkodási térség (OTrT 2018) | 167,739 | egyeztetve kell pontosítani | - |  |  |  |
| Települési térség (MTrT 2020) | 760,43 | - | - | - | - |  |
| Települési térség (OTrT 2018) | 559,864 | - | - | - | - |  |
| Sajátos területfelhasználású térség (MTrT 2020) | 11,61 | - | - | - | - | Különleges horgászati hasznosítású beépítésre nem szánt területbe sorolja a terv – a korábbi terv szerint. |

Az OTrT Erdők övezete szerint, mely az Országos Erdőállomány Adattárában szereplő erdőrészleteket tartalmazza – Füzesgyarmat közigazgatási területén 58,350 ha védelmi erdővel 1076,256 ha gazdasági rendeltetésű erdővel és 124,755 ha nem erdővel fedett, de az erdőtervben szereplő un. egyéb részletként megjelölt terület helyezkedik el. Összesen: 1259,361 ha.

Ez a terület csökkentve az OTrT 29.§-ában foglaltak szerint az OTrT szerkezeti tervében települési térség területfelhasználási kategóriába sorolt területekkel, valamint a hatályos terv az OTrT hatályosulása előtt jogszerűen beépítésre szánt területnek kijelölt területekkel az erdők övezetének területe 1248,559 ha-ra csökken.

A településrendezési eszközökben e fenti területek közül 1239,891 ha erdőterület került kijelölésre, amely fenti terület 99,31%-a. Fentiek alapján a településrendezési eszközök az OTrT 29.§ (1) bekezdésének megfelelnek.

Az OTrT által meghatározott országos övezetek lehatárolását a törvény mellékletét képező tervlapok tartalmazzák. Füzesgyarmat közigazgatási területét az alábbi országos övezetek érintik:

- Országos ökológiai hálózat magterület övezete

- Országos ökológiai hálózat ökológiai folyosó övezete

- Erdők övezete

- Világörökségi várományos terület övezete

A területrendezési tervek készítésének és alkalmazásának kiegészítő szabályozásáról szóló 9/2019. (VI.14.) MVM rendelet szerinti OTrT kiegészítés további országos övezeteket határol le. E rendelet szerint Füzesgyarmat közigazgatási területét az alábbi országos övezetek érintik:

- Erdőtelepítésre javasolt terület övezete

- Tájképvédelmi terület övezete

- Vízminőség-védelmi terület övezete

- Nagyvízi meder terület övezete

A jelenleg hatályban lévő Békés Megyei Területrendezési Tervéről szóló 6/2020. (VII.2.) önkormányzati rendelet.

Az OTrT által meghatározott megyei övezetek közül Füzesgyarmat közigazgatási területét az ásványi nyersanyagvagyon terület övezete érinti. Ez a Jász-Nagykun-Szolnok Megyei Kormányhivatal Hatósági Főosztály Bányászati Osztály adatszolgáltatása révén válik egyértelművé. Az adatszolgáltatás nem tartalmaz információt a földtani veszélyforrásokra vonatkozóan, azonban felhívja a figyelmet, hogy azokkal számolni kell a földtani felépítés miatt.

A Békés Megyei Területrendezési Terv (a továbbiakban: MTrT) felülvizsgálatának elfogadott dokumentációja alapján Füzesgyarmat város közigazgatási területét az alábbi megyei övezetek érintik:

- ásványi nyersanyagvagyon övezete,

- (a földtani veszélyforrás terület övezete (?) –a megyei terv nem tartalmazza),

- rendszeresen belvízjárta terület övezete

- gazdaságfejlesztési és innovációs terület övezete,

- kiemelt turisztikai terület övezete.

A kiemelt térségi és megyei területrendezési tervek, valamint a településrendezési tervek készítése során az országos, a kiemelt térségi és a megyei övezetek területi érintettségével kapcsolatosan állásfoglalásra kötelezett államigazgatási szervek köréről és az eljárás részletes szabályairól szóló 282/2009. (XII.11.) Korm. rendelet hatályát vesztette 2019. 06.03-án. Az országos és megyei övezetekre vonatkozó adatszolgáltatási kötelezettséget a jogalkotó a területfejlesztési koncepció, a területfejlesztési program és a területrendezési terv tartalmi követelményeiről, valamint illeszkedésük, kidolgozásuk, egyeztetésük, elfogadásuk és közzétételük részletes szabályairól szóló 218/2009. (X.6.) Korm. rendeletbe helyezte át. A településrendezési eszközök készítése során ez utóbbi kormányrendelet szerint került lefolytatásra az adatigénylés. A kapott adatokat a tervek rögzítik.